Robertse wou ook hê Rex moet vrygespreek word op die aanklagte dat hy ŉ kind aan pornografie blootgestel het. Hy het gesê 50 shades of Grey word in Suid-Afrika nie as ŉ pornografiese rolprent beskou nie.
Johnson wou by Persad weet of Rex die seuns wat hy gewurg het, wel om die lewe wou bring aangesien hy nooit aangehou het om hulle te wurg nadat hulle hul bewussyn verloor het nie.
Johnson het egter gesê hy het ŉ probleem daarmee dat die kinders nie kon sê presies hoeveel keer Rex hulle gewurg het nie. Hy meen dis nie oortuigend dat die leerders raai hoeveel keer hulle gewurg is nie en sê dit sou nie voldoende wees om Rex skuldig te bevind aan ŉ geskatte aantal pogings tot moord nie.